​ອີຣ່ານ ແລະ ມະຫາ​ອໍານາດໂລກ ຍັງມີ ຄວາມຫວັງ ​​​​ໄປໃນ​ທາງ​ບວກ (ວີດີໂອ)
ກຸ່ມ P5+1 ຮວມມີ ສະ​ຫະລັດ ອັງກິດ ຝຣັ່ງ ຈີນ ຣັດ​ເຊຍ​ ແລະ​ເຢຍຣະມັນ​ ແມ່ນທີຈຸດປະສົງ ທີ່ຈະຫາທາງ​ຈຳກັດ​ຮັດ​ແຄບ​ ການ​ກັ່ນ​ທາດ​ຢູ​ເຣນຽມ ຂອງ​ອີຣ່ານ.
ບັນດານັກການທູດຈາກອີຣານ ແລະກຸ່ມປະເທດມະຫາອໍານາດ ຂອງໂລກ ທີ່ຫາທາງຈຳ ກັດຮັດແຄບການກັ່ນທາດຢູເຣນຽມ ຂອງອີຣ່ານກ່າວວ່າ ພວກທ່ານຍັງສືບຕໍ່ມີຄວາມໝັ້ນໝາຍ ແລະມີຄວາມຫວັງໄປໃນທາງບວກ ກ່ຽວກັບການບັນລຸກາ ຕົກລົງກັນ ທັງໆທີ່ໄດ້ ມີການຖິ້ມໂທດໃສ່ອີກຝ່າຍນຶ່ງກ່ຽວກັບ ຄວາມບໍ່ສາມາດໃນການຕົກລົງກັນໄດ້ ໃນກອງປະຊຸມຮອບ ຫຼ້າສຸດຂອງພວກເຂົາເຈົ້າ ລັດຖະມົນຕີການຕ່າງປະເທດອີຣານ ທ່ານ Mohammad Javad Zarif ໄດ້ກ່າວໃນແລງວັນຈັນວານນີ້ວ່າ ທັງສອງຝ່າຍ ໄດ້ສ້າງຄືບໜ້າຫລາຍສົມຄວນ ໃນລະຫວ່າງການເຈລະຈາ ກັນເປັນເວລາຫຼາຍມື້ ທີ່ຈົບລົງໃນວັນສຸດສັບປະດາທີ່ກຸງຈີນີວານັ້ນ ແຕ່ທ່ານໄດ້ຖິ້ມໂທດ ໃນການບໍ່ສາມາດບັນລຸການຕົກລົງກັນໄດ້ ໃສ່ຄວາມແຕກແຍກໃນອັນທີ່ເອີ້ນວ່າ ກຸ່ມ P5+1 ທີ່ມີຮວມທັງ ສະຫະລັດ ອັງກິດ ຝຣັ່ງ ຈີນ ຣັດເຊຍ ແລະເຢຍຣະມັນນັ້ນ ລັດຖະມົນຕີການຕ່າງປະເທດສະຫະລັດ ທ່ານ John Kerry ແລະລັດຖະມົນຕີການຕ່າງ ປະເທດອັງກິດ ທ່ານ William Hague ຕ່າງກໍໄດ້ກ່າວວ່າ ກຸ່ມຂອງພວກທ່ານແມ່ນ ມີຄວາມປຸ້ມລຸມສາມັກຄີກັນ ໃນຂໍ້ສະເໜີຂອງພວກທ່ານ ທ່ານ Kerry ເວົ້າວ່າ ມັນແມ່ນ ອີຣ່ານທີ່ບໍ່ສາມາດຮັບເອົາຂໍ້ສະເໜີ ແລະກ່າວຕື່ມວ່າ ທ່ານຫວັງທັງສອງຝ່າຍຈະສາມາດ ບັນລຸການຕົກລົງກັນໄດ້ ໃນສອງສາມເດືອນຂ້າງໜ້ານີ້ ການເຈລະຈາຫາລືກັນ ຈະເລີ້ມຂຶ້ນອີກ ໃນອາທິດໜ້ານີ້